ویکیپدیا:سیاستلر و تعلیملر
ویکیپدیا هرکسین بیرلیکده قاباغا آپاردیغی بیر پروژهدیر و قوُروجولاری ایله قاتیلیمچیلارین اورتاق بیر آماجی واردیر:
ویکیپدیا پروژهسینین آماجی، گووَنیلیر، اؤزگور و احاطهسی ایله تاریخدهکی ان بؤیوک بیلیکلیک یاراتماقدیر.
ایشده بوُ آماج ایزلهدیگی چالیشمالارین یاردیمجی اولماسی اوچون ویکیپدیانین بعضی قانون-قوُراللاری واردیر. بوُنلارین بعضیلری هله قاباقلاماق مرحلهسیندهدیر.
قانون-قوُراللاری قاباقلاماغا داوام ائتدیگیندن اؤتری هر موختلیف ییخیجی و پیسنیّتلی ایستیفاده اولاسیلیغین قوُراللارا داخیل ائدیلمهسی چتین و ایمکانسیزدیر. بوُنا گؤره بعضی ایشلدنلر بوُردا یازیلی اولماسا بیله یازدیغی ویا دگیشدیردیگی یازیلار ایله ایلگیلی اولاراق گئنل ویکیپدیا روحونا اوُیمایان ائیلملر اولاراق گؤرونور و بوُندان اؤتری موتّهم اولونا بیلیر. یاخشینیّتلی، مدنی و طرفسیز بیلیکلیک یازماغی آماجلایان ویکیپدیانین قاپیلاری آچیقدیر.
اساس قانونلار[دَییشدیر]
- ویکیپدیا بیر بیلیکلیکدیر. باشقا بیر شئی اولما آماجی یوخدور.
- یانلی اولمایین. مقالهلر طرفسیزلیک قانونو چرچئوهسینده نصلر و گرچکلره دایاندیریلاراق یازیلمالیدیر.
- تألیف حاقلارینی پوزمایین. ویکیپدیادا تاپیلان هر مضمون GNU اؤزگور تصدیق مدرک ایله لیسانسلیدیر. ویکیپدیایا کؤچورولن تألیف حاقّینا مشمول اولونان علاوهلر، ویکیپدیانین اؤزگور بیلیکلیک قانونونو ایله ضیددیر و قانونی مسألهلر آچا بیلیر.
- دوغرولانا بیلیرلیک. ویکیپدیانین اوخوجولاری اوخودوقلارینا گووَنه بیلمهلیدیرلر. بوُ آچیدان، بیلگینین هارالاردان ییغیلدیغی مقالهنین سونوندا بیر قایناقلار بؤلومونده ذیکر اولونمالیدیر.
- مقالهنین قایناغی اولمالی. اؤزگون چالیشمالار (قایناغی تاپیلمایان، داها اؤنجه یایینلانمامیش) اولماز.
- باشقا ایشلدنلره سایغی گؤرسدین. ویکیپدیاچیلار موختلیف اؤلکهلردن گلمیش و بامباشقا کولتوره و باخیش آچیسینا صاحیب اولا بیلیر. باشقالارینا سایغی گؤرستمک بیرلیکده چالیشمانین آچاریدیر. آیریجا اوُنوتمایاق، ویکیپدیادا کیچیلتدیرمک و شخصی هوجوم یاساقدیر.
prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab